Turnaren Takashi Ono

Takashi Ono () er ein japansk tidlegare turnar frå Noshiro. Med fem gullmedaljar, fire sølvmedaljar og fire bronsemedaljar frå fire olympiske sommarleikar er han ein av dei store medaljegrossistane innom turnsporten.

Ono vann si fyrste olympiske medalje under Sommar-OL 1952 i Helsinki, ein bronsemedalje i hopp. To år seinare fekk han og Japan sølv i lagkampen ved Turn-VM i Roma. I Melbourne i desember 1956 vart han den fyrste japanske turnaren som vann ein olympisk gullmedalje med di han sigra i svingstang. I tolvkampen fekk han sølv, fattige 0,05 poeng bakom Sovjetunionens Viktor Tsjukarin. Ved verdsmeisterskapen 1958 i Moskva sanka Ono fire sølvmedaljar og ein bronse. Han vart mellom anna andremann i tolvkampen, berre arrangørlandets Boris Tsjaklin fekk fleire poeng. Under Sommar-OL 1960 i Roma vann Ono både svingstang og hopp. Som den beste turnaren i det japanske mannskapet bidrog han mykje til at Japan for fyrste gong vann den olympiske lagkampen. I tolvkampen enda han på ny på sølvplassen, einast 0,05 poeng bak Boris Tskaklin. Sommaren 1962 vart Ono verdsmeister i svingstang og i lagkamp ved Turn-VM 1962 i Praha. I Tokyo-OL 1964 var Ono med i seksmanns-laget som sikra OL-arrangøren nok ein olympisk gullmedalje i lagkamp.

Kjelder

olympics.com

Denne artikkelen bygger på «Takashi Ono (gymnast)» frå ,  den 15. januar 2024.  

Kategori:Japanske turnarar
Kategori:Verdsmeistrar i turn
Kategori:Olympiske meistrar for Japan
Kategori:Olympiske sølvmedaljevinnarar for Japan
Kategori:Medaljevinnarar under sommar-OL 1956
Kategori:Japanske deltakarar under sommar-OL 1956
Kategori:Gymnastar under sommar-OL 1956
Kategori:Medaljevinnarar under sommar-OL 1960
Kategori:Japanske deltakarar under sommar-OL 1960
Kategori:Gymnastar under sommar-OL 1960
Kategori:Medaljevinnarar under sommar-OL 1964
Kategori:Japanske deltakarar under sommar-OL 1964
Kategori:Gymnastar under sommar-OL 1964